‏21 מאי 2019

**לכבוד**

**חברי וחברות הכנסת ה-21**

**הנדון: שמירת חוסנו של בית המשפט העליון - הגנה על זכויות נשים ושוויון מגדרי**

אנו, המשפטניות החתומות מטה, חברות פורום המשפטניות מיסודה של "שדולת הנשים בישראל", פונות אליכם בדאגה עמוקה לנוכח הרוחות הרעות המנשבות בימים אלה מכיוון בית המחוקקים, רוחות המאיימות לערער את יסודותיו של בית המשפט העליון של מדינת ישראל ולעקרו מסמכויותיו המרכזיות.

בימים אלה מסתמנת כוונה לחוקק את פסקת ההתגברות, באופן שיאפשר לכנסת לחוקק מחדש חוקים שנפסלו בבית המשפט העליון. כמו כן מוצע לשלול את סמכותו של בית המשפט העליון להתערב בהחלטות מנהליות של הממשלה, שרים וועדות הכנסת, לצמצם את זכות העמידה של עותרות ועותרים ציבוריים ועוד. כל אלה מהווים איום ממשי על הדמוקרטיה הישראלית בכלל ועל זכויותיהן של נשים בפרט.

מאז קום המדינה, מילא בית המשפט העליון תפקיד מרכזי וחיוני ביותר בהגנה על זכויות נשים בישראל ובביצור השוויון המגדרי בחברה. זכותן של נשים לשרת בצה"ל ללא אפליה בשל מגדרן (בג"ץ **אליס מילר**), החובה להבטיח ייצוג הולם לנשים (בג"ץ **הדירקטוריונים** ובג"ץ **יעל ארן**), מניעת עוולות עמוקות בדיני המשפחה (הלכת **בבלי**), הבטחת מקומן של נשים בצמתי דת ומדינה (בג"ץ **לאה** **שקדיאל**), הגנה מפני הדרת נשים (בג"ץ **נעמי רגן**), תיקון אפליות בספורט (בג"ץ **עמותת ל.כ.ן**), כל אלה ועוד הם פסקי דין רבים וחשובים שלא היו באים לעולם אלמלא עצמאותו של בית המשפט העליון וסמכויותיו המרכזיות, כפי שעוצבו בעשרות שנים של חשיבה משפטית ביקורתית ומעמיקה.

זכויותיהן של נשים בישראל אינן מובנות מאליהן ושוויון אמיתי בין המינים הוא עדיין בגדר שאיפה שיש להגשימה. אפליית נשים בייצוג, בשכר ובתעסוקה, נחיתות בדיני המשפחה ובגירושין, הדרת נשים, אפליה במערכת הבריאות, אלימות מינית ואלימות במשפחה: רעות חולות אלה ואחרות פושות עדיין בחברה הישראלית. ללא מערכת משפט ביקורתית, חזקה ועצמאית – עלולות תופעות אלה להתרחב ולהעמיק; יתירה מכך - ההישגים המשמעותיים שנרשמו בתחומים אלה יעמדו בפני סכנה ממשית.

לאור האמור, אנו פונות אליכן ואליכם בקריאה דחופה: אל תתנו יד להרס הדמוקרטיה והשוויון, עצרו את יוזמות החקיקה המסכנות את מעמדה של מערכת המשפט בישראל! בצרו את מעמדה של מערכת המשפט הישראלית כמערכת חזקה, עצמאית ובלתי תלויה המגנה על זכויותיהם של נשים וקבוצות אוכלוסיה מופלות אחרות.

ובאנו על החתום:

1. עו"ד ברוריה לקנר, יו"ר פורום המשפטניות של שדולת הנשים בישראל
2. עו"ד מיכל גרא מרגליות, מנכ"לית שדולת הנשים בישראל
3. עו"ד אביטל הרלינג
4. עו"ד אורית טובים
5. עו"ד איילת גלוזמן
6. עו"ד איימי בכור-בוני
7. עו"ד אינה טל
8. גב' איריס לווינשטיין לוי
9. עו"ד אסנת ברתור
10. עו"ד ג'וליה סחליה
11. עו"ד גייל עציון
12. עו"ד גל עומר
13. עו"ד גלי זינגר
14. עו"ד דגנית בר קציר
15. עו"ד דפנה אמסטר-קאהן
16. עו"ד ורד פרי
17. עו"ד ורוניקה ראובני
18. עו"ד ליאת מרקס
19. עו"ד לימור אילני
20. עו"ד לימור זר-גוטמן
21. עו"ד לירון כהן
22. עו"ד לירן גל
23. עו"ד מייסא גראבלי
24. עו"ד מילי אשר
25. עו"ד מירי הולצמן
26. עו"ד מרים זלקינד
27. עו"ד נאוה זיו-אור
28. עו"ד נירית בלייר
29. עו"ד נמי גולדהבר
30. עו"ד נעמי רגימוב
31. כב' השופטת (בדימ') סביונה רוטלוי
32. עו"ד עירית בוטון אלוני
33. עו"ד עמית קובו-רום
34. עו"ד ענבר קידר-ברוך
35. עו"ד קרן מרום
36. עו"ד רביטל סבג
37. עו"ד רבקה חזן
38. עו"ד רונה נוימן-ליטווק
39. עו"ד רוני אייל-להב
40. עו"ד רות דיין-וולפנר
41. עו"ד רות סלומי
42. עו"ד רינה שעשוע
43. עו"ד רעות קמוס
44. עו"ד שיר אל נקדימון
45. עו"ד שירלי קציר
46. עו"ד שירן רייכנברג
47. עו"ד שרון עוז
48. עו"ד שרון שביט כפתורי